See pole aga veel kõik. Fotode all olev tekst räägib lähemalt uue kaamera olemusest ja omadustest.  Nimelt väidetakse sellel olema mitte APS-C formaadis sensor (nagu kõigil teistel praegu turul olevatel hübriididel), vaid kompaktkaameratele omane 5.6 x crop-faktoriga sensor. 14 MP. Seega vaatab meile pildilt vastu vahetatavate objektiividega kompaktkaamera, mis on kõigi eelduste kohaselt väga pisike ja väga pisikeste objektiividega.